wickkiey/tamil-wikipedia-markdown huggingface dataset:
# இலீலாவதி சிங்


**இலீலாவதி சிங்** *(Lilavati Singh)* அல்லது **இலிலிவதி சிங்** *(Lilivati Singh)* (திசம்பர் 14, 1868 – மே 9, 1909) ஓர் இந்தியக் கல்வியியலாளரும் இலக்கிய, மெய்யியல் பேராசிரியரும் ஆவார். இவர் இலக்னோவில் உள்ள இசபெல்லா தோபர்ன் கல்லூரியில் பேராசிரியராக இருந்தார்.  

## இளமையும் கல்வியும்
இவர் கோரக்பூரில் கிறித்தவப் பெற்றோருக்கு "எதெல் இராபயேல்" எனும் ஞானஸ்நானப் பெயருடன் பிறந்தார். இவர் சிறுமியாக இருந்தபோதே மேரி அல்காட்டின் சிறிய பெண்மணி நூலைப் படித்ததை நினைவுகூர்கிறார். இவரும் அப்புதினப் பாத்திரம் போலவருய்தவியில்லாமல் இருந்தமையையும் உணர்ந்துள்ளார்.  

இவர் தன் சிறுமியாக இருந்தபோதே தன் இந்தியப் பெயரைப் பயன்படுத்த தொடங்கியுள்ளார். இவர் இளம்பெண்ணாக செல்வி தோபர்ன் பள்ளியில் தங்கிப் படித்துள்ளார். இவர் 1895 இல் அலகாபாத் பல்கலைக்கழகத்தில் ஆங்கில இலக்கியத்தில் இளவல் பட்டம் பெற்றுள்ளார்.  

## வாழ்க்கைப்பணி

## சொந்த வாழ்க்கை
# யோகின் மா


**யோகேந்திர மோகினி இசுவாசு அல்லது** **யோகின் மா** *(Yogin Ma)* ( வங்க மொழி: যোগীন মা) என மக்களால் வழங்கப்படுபவர், புனித அன்னை சிறீ சாரதா தேவியின் முன்னிலைப் பெண் மாணாக்கியர் (சீடர்) ஆவார். கோலாப் மாவும் இவரும் சிறீ சரளா தேவிக்குத் தொடர்ந்து துணைவர்களாக விளங்கினர். இவர் இராமகிருஷ்ணர் துறவு மடத்தைத் தொடக்கநிலையில் உருவாக்கியபோது பெரும் பங்களிப்பு செய்துள்ளார். இவர் கல்கத்தாவில் உபோதன் இல்லத்தில் புனித அன்னையோடு தங்கியுள்ளார். இது சிறீ சாரதா தேவியின் பயனுக்காக சிறீ சாரதானந்தாவால் கட்டப்பட்டதாகும்.  

## வாழ்க்கை

### இளமை

### ஆன்மீக விழிப்பு

### பிந்தைய வாழ்க்கை
# மனோரமா தம்புராட்டி

**மனோரமா தம்புராட்டி** *(Manorama Thampuratti)* ஒரு 18 ஆம் நூற்றாண்டுச் சமசுகிருத அறிஞர் ஆவார் இவர் கோட்டக்கல்லைச் சேர்ந்த கிழக்கே கோவிலகத்தைச் சார்ந்தவர். இது கோழிக்கோடு நிலக்கிழார் ஆட்சிப் பிரிவுகளில் ஒன்றாகும். இவர் அரசக் குடும்பத்தைச் சேர்ந்தவர் என்பதால் சமற்கிருதத்தில் அறிஞர் ஆனார். அப்போது பெண்கள் எவரும் சமற்கிருதம் படிக்கும் வழக்கம் இல்லை. இவர் இளமையிலேயே சமற்கிருதத்தில் ஆழ்ந்த புலமை பெற்றதால் இம்மொழியின் சாத்திரங்களையும் அப்போதே பயிலும் வாய்ப்பு பெற்றார்.  

இவர் சமற்கிருதத்தில் பல கவிதைகளை இயற்றிக் கேரளாவில் கவிஞராகப் பரவலாக அறியப்பட்டுள்ளார். என்றாலும், சில சுலோகங்களைத் தவிபிவரது பிற கவிதைகள் இப்போது கிடைக்கவில்லை.  

இவர் திருவாங்கூர் மகாராசாவாகிய தர்மராஜா சிறீ கார்த்திகா திருநால் பலராமவர்மா (1724–98) காலத்தவர் ஆவார். திப்பு சுல்தான் வடக்கு மலபாரை வென்றதும் இவர் திருவாங்கூரில் தலைமறைவாகினார்ரிவரது தகலைமறைவு காலத்தில் தான் திருவாங்கூர் அரசர் *பாலராம பாரதம்* எனும் நாடகத்தை இயற்றினார். இதற்கு மனோரமா தம்புராட்டி உரையும் அறிவுரையும் வழங்கியுள்ளார். இந்நிகழ்ச்சி நாடகத்தை முழுமைபெறச் செய்தது. அரசர் கார்த்திகா திருநாளுடனான இவரது கடிதத் தொடர்புகள் வரலாற்றுச் சிறப்பு வாய்ந்தனவாகும்.
# அயோத்தி இராச்சியம்


**அயோத்தி இராச்சியம்** (**Oudh State**) இதனை அவத் நாடு என்றும் அழைப்பர். அயோத்தி இராச்சியம், வட இந்தியாவின் தற்கால உத்தர பிரதேசத்தின் வடமேற்கில் அமைந்துள்ளது. அயோத்தி சுல்தானகத்தின் தலைநகரம் முதலில் பைசாபாத் ஆக இருந்தது. பின்னர் பிரித்தானிய கிழக்கிந்தியக் கம்பனி ஆட்சியின் போது தலைநகரமாக லக்னோ விளங்கியது  

## வரலாறு
முகலாயப் பேரரசர் முகமது ஷாவின் ஆட்சி வீழ்ச்சி அடைந்து கொண்டிருந்த நேரத்தில்,  
அயோத்தி பிரதேசத்தின் ஆளுநராக இருந்த *சதாத் அலி கான்* என்ற *புர்கான் உல் முல்க் சதாத் கான்* என்பவர் அயோத்திக்கு அருகில் பைசாபாத் நகரத்தை நிறுவி 1722-ஆம் ஆண்டில் அயோத்தி நவாப் ஆனார். அவரும் அவரது 12 வாரிசுகளும் அவத் பகுதியை 1722 முதல் 1859 முடிய அயோத்தி நவாப்புகள் என்ற பெயரில் 136 ஆண்டுகள் ஆண்டனர்.  

அயோத்தி நவாப்புகள் பிரித்தானியர்களின் துணைப்படைத் திட்டத்தை ஏற்றதால், மே, 1816 முதல் பிரித்தானியக் கிழக்கிந்தியக் கம்பெனியின் பாதுகாப்பிற்குட்பட்ட சுதேச சமஸ்தானமாக விளங்கியது.  

அயோத்தி நவாப், 1857 சிப்பாய்க் கிளர்ச்சியையை தனது இராச்சியப் பகுதியில் அடக்க திறனற்று போனார். டல்ஹவுசி பிரபு அறிவித்த அவகாசியிலிக் கொள்கையின் படி, அயோத்தி நவாப் ஆட்சி செய்வதற்குத் தகுதியற்றவர் எனக் காரணம் காட்டி, 1859ல் அவத் இராச்சியத்தை, பிரித்தானிய இந்தியாவின் ஆட்சியில் இணைத்தனர்.  

## அயோத்தி இராச்சியப் பகுதிகள்
அயோத்தி இராச்சியத்தில், தற்கால உத்தரப் பிரதேச மாவட்டங்களான அம்பேத்கர்நகர், பகராயிச், பலராம்பூர், பாரபங்கி, பஸ்தி, பைசாபாத், கோண்டா, ஹர்தோய், லக்கிம்பூர், லக்னோ, பிரத்தாப்புகர், ரேபரேலி, சிராவஸ்தி, சுல்தான்பூர், சித்தார்த்நகர், உன்னாவு, சீத்தாபூர் மற்றும் கங்கை சமவெளியின் தெற்கு பகுதிகளான கான்பூர், பதேபூர், கௌசாம்பி, அம்ரேகா மற்றும் அலகாபாத் என 22 மாவட்டங்கள் இருந்தது.  

## மக்கள்தொகை பரம்பல்
18ம் நூற்றாண்டில் அயோத்தி இராச்சியத்தின் மக்கள்தொகை 3 மில்லியனாக இருந்தது கணித்துள்ளனர். மக்கள்தொகையில் பெரும்பான்மையினர் இந்துக்களே. சமசுகிருதம் மற்றும் பாரசீக மொழிகள் கலந்த அவதி மொழி பேசப்பட்டது.  

## அயோத்தி நவாபுகள்

## இதனையும் காணக்
- அயோத்தி
- அயோத்தி நவாபுகள்
- வங்காள நவாபுகள்
- துணைப்படைத் திட்டம்
- அவகாசியிலிக் கொள்கை
# சரளா தேவி சாதுராணி


**சரளா தேவி சாதுராணி** '(Sarala Devi Chaudhurani'' (வங்கமொழி:সরলা দেবী চৌধুরানী) (9 செப்டம்பர் 1872 – 1மாகத்து 1945) இந்தியாவில் பாரத் மகளிர் மகாமண்டலம் எனும் முதல் மகளிர் அமைப்பை அலகாபாத்தில் 1910 இல் நிறுவிய பெண்மணியாவார். இதன் முதன்மையான இலக்கு பெண்கல்வியை வளர்த்தெடுப்பதாகும்மிது இலாக்குர், அலகாபாத், தில்லி, கராச்சி, அமிர்தசர்,ஐதராபாத், கான்பூர், பாங்கூரா, அசாரிபாகு, மிட்னாபூர், கொல்கத்தா ஆகிய இடங்களில்தைந்தியா முழுவதும் உள்ள பெண்களின் நலங்களை மேம்படுத்த பல அலுவலகங்களைத் திறந்தது.  

## வாழ்க்கை

### சொந்த வாழ்க்கை
இவர் 1905 இல் இதழியலாறான பண்டித இராம்பூஜ் தத் சவுதரியை (1866–1923) மணந்தார்.
# அணைவுச் சேர்மங்கள்

**அணைவுச் சேர்மம்** (Coordination Compound) என்பது நிறைவுற்றதாகத் தோற்றமளிக்கும் வெவ்வேறு மூலக்கூறுகளின் சேர்க்கையினால் உருவாகும் சேர்மமாகும். இச்சேர்மமானது தனது தனித்துவத்தை திண்ம நிலையிலும், திரவ நிலையிலும் தக்க வைத்துக் கொள்ளும் தன்மை உடையது. மற்றொரு வகையான வரையறையானது, லூயி அமிலமும், லூயி காரமும் இணைந்து பெறப்படும் சேர்மங்கள் அணைவுச் சேர்மங்கள் எனவும், அவை தாம் பெற்றுள்ள அயனிகளைக் கரைசலில் தருவதில்லை எனவும் கூறுகிறது. அணைவுச் சேர்மம் என்பது ஒரு மைய உலோக அணுவையும், அதைச் சூழ்ந்துள்ள ஈனிகள் என்றழைக்கப்படும் அலோக அணுக்கள், அல்லது தொகுதிகள் ஆகியவற்றுடன் ஈதல் சகப்பிணைப்பு அல்லது ஈந்திணைப் பிணைப்பினைக் கொண்டுள்ள வேதியியல் அமைப்புகளைக் கொண்டுள்ள வேதிச் சேர்மமாகும்.  
## அனணவுச் சேர்மங்களின் தன்மை
ஒரு எதிர்மின் அணைவுச் சேர்மத்தில் ஒரு எதிர்மின் அணைவு அயனியும், ஒரு நேர்மின் எளிய அயனியும் உள்ளன.  
ஒரு நேர்மின் அணைவுச் சேர்மத்தில் ஒரு நேர்மின் அணைவு அயனியும், ஒரு எதிர்மின் எளிய அயனியும் உள்ளன.  
சில அணைவுச் சேர்மங்களி் நேர்மின் மற்றும் எதிர்மின் அயனிகள் அணைவு அயனிகளாவே உள்ளன
# விச்துலா ஆறு



**விச்துலா** (*Vistula*, ; ஒலிப்பு:விஸ்வா; ) போலந்தின் மிகப் பெரியதும் மிக நீளமானதுமான ஆறு. இதன் நீளம் 1,022 கி.மீ. (635 மைல்கள்). விச்துலா ஆற்றின் வடிநிலப் பரப்பு 193,960 கி.மீ.<sup>2</sup> (74,890 ச மைல்), இதில் 168,868 கி.மீ.<sup>2</sup> (65,200 சதுரமைல்) போலந்தில் உள்ளது. இது போலந்தின் நிலப்பரப்பில் 54% ஆகும். மற்ற வடிநிலப்பரப்பு பெலருஸ், உக்ரைன், சிலோவாக்கியா நாடுகளில் பரந்துள்ளது.  

விச்துலா ஆறு தெற்கு போலந்தில் பரனியா கோரா என்றவிடத்தில் உற்பத்தியாகிறது. கடல்மட்டத்திலிருந்து 1,220 மீட்டர்கள் (4,000 அடி) உயரத்தில் சிலேசிய பெஸ்ட்கிட்சில் (மேற்கத்திய கார்பத்தேயக் குன்றுகள்) இவ்விடம் அமைந்துள்ளது. துவக்கத்தில் வெள்ளைச் சிறு விச்துலா (*Biała Wisełka*) எனவும் கருஞ்சிறு விச்துலா (*Czarna Wisełka*) என இரு கிளைகளாக உள்ளது. போலந்தின் பரந்த சமவெளியில் தொடர்ந்து ஓடி பல பெரிய போலிய நகரங்களினினூடே செல்கிறது. சில முக்கிய நகரங்களாவன: கிராக்கோவ், சன்டோமீர்சு, வார்சாவா, பிளாக், விசுவாவெக், தோருன், பைட்கோசுசு, கதான்ஸ்க். இந்த ஆறு விச்துலா காயலில் (*Zalew Wiślany*) கலக்கிறது; அல்லது நேராக பால்டிக் கடலின் கதான்ஸ்க் விரிகுடாவில் கலக்கிறது. இதன் கழிமுகத்தில் பலகிளையாறுகளாகப் பிரிந்துள்ளது.
# தராவீஹ்


தாயிபி பெரிய  மசூதியில் தராவீஹ் தொழுகை]]  
**தராவீஹ்** (*Tarawih*, ) என்பது சுன்னா இசுலாமியர் ரமலான் எனும் இசுலாமிய மாதத்தில் இரவு நேரத்தில் மேற்கொள்ளும் சிறப்புத் தொழுகை ஆகும்.  

## மாறுபட்ட பெயர்கள்
- அக்னீஸ்: சியுமயங் தராவிஹ்
- அல்பேனியன்: நமாஸ் / தராவிஹ்
- ஸலாத் தராவிஹ்
- தராவிஹ் நமாஸி
- ; ,தராபி நமாஸ் *Terabi Namaz*
- இந்தோனேசிய மொழி, மலாய் மொழி, சாவகம்: *Salat tarawih*, *Solat tarawih*
- பாரசீக மொழி, Dari:
- செருபோகுரோவாசிய மொழி, போசாங்கி மொழி: Teravih-namaz; Teravija
- 
- 
- 
- 

## பருந்துப்பார்வை
ஹனஃபி (Hanafi) மற்றும் ஷாஃபி (Shafi') இஸ்லாம் மார்க்க அடிப்படையில் தராவீஹ் பிரார்த்தனையானது இரட்டை ரக அத்துகளாக (raka'āt) 08/12/20 என்று மேற்கொள்ளப்படும். ஒவ்வொறு இரட்டை ரக அத்துக்கும் பின்னர் ஒரு இடைவெளி எடுத்தும் பின்னர் ஒவ்வொறு  4(2+2) ரக அத்துக்கும் பின்னர் ஒரு வேண்டுதலுடனும் இத் தொழுகை மேற்கொள்ளப்படும். ஒவ்வொரு ஆண்டிலும்  இஸ்லாமிய காலண்டரின்படி ரமலான் மாதத்தில் மட்டும், இஷா தொழுகைக்குப்பின் இந்த தராவீஹ் தொழுகை மேற்கொள்ளப்படும். ரமலான் மாதத்திற்கு பிறைச்சந்திரன் தோன்றிய இரவு முதல் தராவீஹ் தொழுகை தொடங்கும். இது ரமலான் மாதம் முழுமையும் நீடிக்கும். சுன்னி முஸ்லிம்களின் நம்பிக்கைப்படி இக்காலத்தில் தராவீஹ் தொழுகை மூலமாக  குர்ஆன் முழுவதையும் "முழுமையான பாராயணம்" செய்து முடிப்பது ஒரு மத அனுட்டானம் ஆகும். ரமலான் மாதத்தில் ஓர் இரவில் திருக்குர் ஆனின் ஓர் அத்தியாயத்தை முடிப்பது விரும்பத்தக்கதாகக் கருதப்படுகிறது. ஆனால், கட்டாயமில்லை
# பிரேம் சவுத்ரி



**பிரேம் சவுத்ரி** (*Prem Chowdhry*) ஓர் இந்தியச் சமூக அறிவியலாளரும் வரலாற்றாளரும் ஆவார். இவர் புதுதில்லியில் உள்ள இந்திய வரலாற்று ஆராய்ச்சி மன்றத்தின் முதுநிலைக் கல்வியியல் ஆய்வுறுப்பினர் ஆவார். இவர் ஒரு பெண்ணியவாதி ஆவார். குடும்ப ஏற்பாட்டு திருமணங்களை மறுக்கும் இணைகள் மீதான வன்முறையைத் தாக்குபவர்.  

இவர் பாலின ஆய்வறிஞர்; அரசியல் பொருளியலில் வல்லுனர்; இந்திய நாட்டின் ஆரியானா மாநிலச் சமூக வரலாற்று அறிஞர். ] இவர் அர்த்துவாரி லாலின் மகள் ஆவார். இவர் பெயர்பெற்ர கல்வியாளரும் ஆரியானா மாநில இந்தியத் தேசியப் பேராயக் கட்சி சட்டமன்ற உறுப்பினரும் ஆவார்.  

## தொழில்முறை சாதனைகள்
இவர் மகளிர் ஆய்வு மையத்தின் வாழ்நாள் உறுப்பினர். இவர் இந்திய சமூக அறிவியல் ஆராய்ச்சி மன்றம் நடத்தும் புதுதில்லியில் உள்ள தற்காலவியல் ஆய்வு மையத்தில் பணிபுரிந்துள்ளார்; அப்போது இவர் ஜவகர்லால் நேரு அருங்காட்சியகம், நூலகப் பிரிவில் இருந்தார்.  

இவர் ஜவகர்லால் நேரு ப்ல்கலைக்கழகத்தின் முன்னாள் மானவர் ஆவார்; இவர் இந்தியப் பல்கலைக்கழக நல்கைக் குழுவின் தொழில்முறை ஆய்வுறுப்பினர் ஆவார்.  

## கலை வாழ்க்கை
இவர் தானே பயின்று வளர்ந்த ஓவியராவார். இவரது ஓவியங்கள் இந்தியத் தேசிய கலையரங்கிலும் இலலித் கலைக் கல்விகழகத்திலும் உள்ளன. பின்னது இந்தியத் தேசிய நுண்கலைக் கல்விக்கழகம் ஆகும். இவர் 1970 இல் இருந்தே தன் ஓவியங்களைக் காட்சிப்ப்டுத்தி வருகிறார். இவை இந்தியாவில் பெண்களின் நிலையைப் படம்பிடிக்கின்றன.  

## பணிகள்

=
# நோவசிபீர்சுக்


**நோவசிபீர்ஸ்க்** (*Novosibirsk* ) உருசியாவில் மிகுந்த மக்கள்தொகை உடைய நகரங்களில் மூன்றாவது ஆகும்; மாஸ்கோவும் சென்.&nbsp;பீட்டர்ஸ்பேர்க்கும் முந்தியவையாம். ஆசிய உருசியாவில் மிகுந்த மக்கள்தொகை கொண்ட நகரமாக விளங்குகின்றது. 2010 கணக்கெடுப்பின்படி இதன் மக்கள்தொகை1,473,754. தவிரவும் இந்நகரம் நோவசிபீர்சுக் மாகாணம் மற்றும் சைபீரிய கூட்டரசு மாவட்டம் ஆகியவற்றின் நிர்வாகத் தலைநகராக விளங்குகின்றது.  

நோவசிபீர்சுக் நகரம் சைபீரியாவின் தென்மேற்குப் பகுதியில் ஓபு ஆற்றுப் பள்ளத்தாக்கை அடுத்து ஓபு ஆற்றங்கரையில் அமைந்துள்ளது. நோவசிபீர்சுக் புனல்மின் நிலையத்திற்காக அணை கட்டப்பட்டு நகரத்தின் அருகே பெரும் நீர்த்தேக்கமாக உள்ளது. இந்த நகரம் பத்து மாவட்டங்களாகப் பிரிக்கப்பட்டுள்ளது. நகரத்தின் பரப்பளவு 502.1 சதுர கி.மீ. (193.9 ச மை) மாஸ்கோவிலிருந்து கிழக்கில் 2,800 கி.மீ (1,700 மை) தொலைவிலும் எக்கத்தரீன்பூர்க்கிலிருந்து கிழக்கே 1,400 கி.மீ. (870 மை) தொலைவிலும் அமைந்துள்ளது.  

நோவசிபீர்சுக் என்ற பெயரை *புதிய சைபீரியா* என மொழியாக்கம் செய்யலாம். 1893 முதல் 1925 வரை இந்த நகரம் **நோவோனிகோலயெவ்ஸ்க்** என அழைக்கப்பட்டது.  

இந்த நகரின் தெற்கே உள்ள உகோக் சமவெளி யுனெஸ்கோவின் உலகப் பாரம்பரியக் களமான *ஆல்டாய் தங்க மலைகளின்* அங்கமாகும். இங்குள்ள வானிலை ஐரோப்பிய பெருநில வானிலையாகும். மிகவும் கடுமையான குளிரும் பனிப்பொழிவுமான குளிர்காலமும் வெப்பமான உலர் வேனிற்காலமும் கொண்டது. வேனிற்கால வெப்பநிலை 20 முதல் 25&nbsp;°C (75&nbsp;°F) வரையும் குளிர்கால வெப்பநிலை -18 முதல் -20&nbsp;°C (0&nbsp;°F) வரையும் நிலவுகிறது; குளிர்காலத்தில் வெப்பநிலை -40&nbsp;°C (-40&nbsp;°F) வரையும் வேனிற்காலத்தில் வெப்பநிலை 35-40&nbsp;°C (100&nbsp;°F) வரையும் செல்லலாம். மீயுயர் வெப்பநிலைக்கும் மீகுறை வெப்பநிலைக்கும் இடையேயான வேறுபாடு 88&nbsp;°C (158&nbsp;°F). பெரும்பாலும் சூரிய ஒளி காணப்படுகின்றது; சராசரியாக ஆண்டுக்கு 2880 மணிகள் சூரிய ஒளி கிடைக்கின்றது.  

இயந்திரங்கள் தயாரிப்பு, உலோகவியல் ஆகியவை முதன்மை தொழில்களாக உள்ளன. நோவசிபீர்சுக் மாநிலப் பல்கலைக்கழகம் இங்குள்ளது. மற்றும் பல கல்வி நிறுவனங்களும் அறிவியல் ஆய்வகங்களும் அமைந்துள்ளன. நோவசிபீர்சுக்கின் ஓபரா, பாலே புகழ்பெற்றது; பல குழுக்களும் அரங்கங்களும் இங்குள்ளன.
# எஸ். செல்லமுத்து

**சங்கரப்பிள்ளை செல்லமுத்து** (*Sangarapillai Sellamuttu*, 25 பெப்ரவரி 1916 - 1993) இலங்கைத் தமிழ் அரசியல்வாதியும், வழக்கறிஞரும், தொழிலதிபரும் ஆவார். இவர் கொழும்பு மாநகர சபை முதல்வராக 1951 இல் தெரிவு செய்யப்பட்டார்.  

## வாழ்க்கைக் குறிப்பு
சங்கரப்பிள்ளை யாழ்ப்பாணம், மானிப்பாயைச் சேர்ந்த அதிகார் ஏ. செல்லமுத்து என்பவருக்கு நான்காவது மகனாகப் பிறந்தார். கொழும்பு ரோயல் கல்லூரியிலும், பின்னர் கேம்பிரிட்ச் திரித்துவக் கல்லூரியிலும் கல்வி கற்றார்.  

கல்வியை முடித்துக் கொண்ட இவர் வழக்கறிஞராகப் பணியாற்றினார். சர் சிற்றம்பலம் கார்டினரின் அழைப்பை ஏற்று அவரது சிலோன் தியேட்டர்சு நிறுவனத்தில் 1944 இல் இணைந்து அதன் நிதி, மற்றும் சட்ட அலுவல்களுக்குப் பொறுப்பாகப் பணியாற்றினார்.  

## அரசியலில்
உள்ளூர் அரசியலில் ஆர்வம் கொண்ட செல்லமுத்து 1951 ஆம் ஆண்டில் கொழும்பு கறுவாத்தோட்டம் வட்டாரத்தில் இருந்து ஐக்கிய தேசியக் கட்சியின் சார்பில் கொழும்பு நகர சபைக்குப் போட்டியின்றித் தெரிவு செய்யப்பட்டார். இவருக்கு 17 வாக்குகள் கிடைத்தன. இவரை எதிர்த்துப் போட்டியிட்ட ரி. ருத்ரா 11 வாக்குகளைப் பெற்றார். மோதரை சித்தி விநாயகர் கோவில் புனரமைப்பில் இவர் முக்கிய பங்கள்ளிப்பாளர் ஆவார். இவர் அரச அடைமான வங்கிப் பணிப்பாளர் சபை, மில்லர்சு, கார்கில்சு நிறுவனங்களின் பணிப்பாளர் சபைகள ஆகியவற்றில் உறுப்பினராக இருந்துள்ளார்.  

## குடும்பம்
சங்கரப்பிள்ளை செல்லமுத்து 1941 இல் சொக்கநாதன் தம்பையா என்பவரின் மகள் ஞானேசுவரியை (இறப்பு: மார்ச் 2002) திருமணம் புரிந்தார். இவர்களுக்கு ராஜன், உமேஷா என இரு பிள்ளைகள் உள்ளனர். செல்லமுத்து ஆகத்து 1993 இல் தனது 77வது அகவையில் காலமானார்.
# நிம்ருத்


**நிம்ருத்** (**Nimrud**) (; ) தற்கால ஈராக் நாட்டின் நினிவே ஆளுநகரகத்தில் மோசுல் நகரத்திற்கு தெற்கில் 20 கி.மீ. தொலைவில் உள்ள பண்டைய நகரம் ஆகும். நிம்ருத் உலகப் பாரம்பரியக் களங்களில் ஒன்றாக யுனெஸ்கோ அறிவித்துள்ளது.  

வடக்கு மெசொப்பொத்தேமியாவில் டைகிரீஸ் ஆற்றின் கரையில் அமைந்த நிம்ருத் நகரம், கிமு 879 முதல் 706 முடிய புது அசிரியப் பேரரசின் தலைநகராக விளங்கியது.  

இந்நகரம் கிமு 1350 முதல், கிமு 612ல் நினிவே போர் முடியும் வரை பண்டைய அசிரியாவின் முக்கிய நகரமாக விளங்கியது.  

நிம்ருத் நகரம் 360 ஹெக்டெர் பரப்பளவு கொண்டது. பண்டைய நிம்ருத் நகரத்தின் அழிபாடுகள், தற்போதைய ஈராக் நாட்டின் நினிவே மாகாணத்தின், மோசுல் நகரத்திற்கு தென்கிழக்கில் 30 கி.மீ. தொலவில் உள்ள அசிரியக் கிராமமான நூமானியாவில் அகழாய்வில் கண்டெடுக்கப்பட்டுள்ளது. நிம்ருத் தொடர்பான அகழாய்வுகள் 1845, 1879 மற்றும் 1949 முதல் நடைபெற்றது.  

நிம்ருத் அகழாய்வில் கண்டெடுக்கப்பட்ட முக்கியத் தொல்பொருட்கள் ஈராக் மற்றும் ஐரோப்பிய நாடுகளின் அருங்காட்சியகங்களில் காட்சிக்கு உள்ளது.  

விவிலியம் காலத்திய புது அசிரியப் பேரரசர் நிம்ரோத்தின் பெயரால் இந்நகரம் நிம்ருத் என அழைக்கப்படுகிறது.  

## பண்டைய வரலாறு

### நிம்ருத் நகரம் நிறுவல்
மத்திய அசிரியப் பேரரசு காலத்தில் (கிமு 1365–1050), பேரரசர் முதலாம் சல்மேனேசெர் (கிமு 1274–1245) ஆட்சியின் போது நிம்ருத் பெரு நகரம் நிறுவப்பட்டது. இருப்பினும் அசூர் நகரமே பழைய அசிரியப் பேரரசின் தலைநகரகமாக கிமு 3500 முதல் விளங்கியது.  

### புது அசிரியப் பேரரசின் தலைநகரமாக
நிம்ருத் நகரம், புது அசிரியப் பேரரசின் தலைநகரமாக கிமு 879 முதல் 706 முடிய விளங்கியது. பேரரசர் இரண்டாம் அசூர்னசிர்பால் (கிமு 883–859) நிம்ருத் நகரத்தில் 5 கி.மீ. சுற்றளவில் சுவர்களுடன் கூடிய, குடியிருப்புப் பகுதிகள், பெரிய கோயில்களையும், அரண்மனைகளையும் எழுப்பினார். அரண்மனை சுவர்களில் சிற்பஙகள் செதுக்கி வைத்தார்.  

## தொல்லியல்

## நிம்ருத் தொல்லியல் களங்களை அழித்தல்
பயங்கரவாதிகளால் சிதைப்பதற்கு முன் நிம்ருத்தின் தொல்லியல் கள காணொளி]]  

2014ம் ஆண்டின் நடுவில், பண்டைய நிம்ருத் நகரத்தின் நினைவுச் சின்னங்களை, இசுலாமிய அரசு பயங்கரவாதிகள் குண்டுகள் வைத்து தகர்த்தெறிந்தனர்.  

ஈராக்கின் நிம்ருத் நகரத்தின் அருகில் உள்ள மோசுல் நகர அருங்காட்சியகத்தில் இருந்த அக்காத் பேரரசின் நினைவுச் சின்னங்களை 5 மார்ச் 2015ல் இசுலாமிய அரசு பயங்கரவாதிகளால் முற்றிலும் அழிக்கப்பட்டது.  

## படக்காட்சிகள்
<>**நிம்ருத் அகழாய்வில் கண்டெடுக்கப்பட்ட தொல்பொருட்கள் உலகின் பல்வேறு அருங்காட்சியகங்களில் காட்சியில் உள்ளது**</>  

## இதனையும் காண்க
- அசூர்
- நினிவே
- ஊர்
- பண்டைய அசிரியா
- பழைய அசிரியப் பேரரசு
- மத்திய அசிரியப் பேரரசு
- புது அசிரியப் பேரரசு

## அடிக்குறிப்புகள்
# லம்மசு

கின் துர்-சருக்கின் தொல்லியல் களத்தில் கண்டெடுத்த **லம்மசு** சிற்பம், புது அசிரியப் பேரரசுக் காலம், கிமு 721–705, சிக்காகோ ஓரியண்டல் கழகம், சிக்காகோ பல்கலைக்கழகம்]]  

**லம்மசு** (***lamassu*** (ஆப்பெழுத்து: , ; சுமேரியம்:lammař; அக்காதியம்: *lamassu*; சிலநேரங்களில் ***லமஸ்சுஸ்*** என்றும் அழைப்பர்.)பண்டைய அசிரியர்களின் காவல்தெய்வம் ஆகும். லம்மசு காவல் தெய்வத்தின் சிற்பங்கள் மனிதத் தலையும், காளை அல்லது சிங்க உடலும், சிறகுகளுடன் கூடியது.  
சில தொல்லியல் ஆய்வாளர்கள் லம்மசு பெண் தெய்வத்தை பிரதிநிதித்துவம் செய்ய சித்தரிக்கப்படுகிறது எனக் கூறுகின்றனர்.  
*லம்மசு* சிற்பம் இராசி மண்டலத்தின் விண்மீன்களின் கூட்டத்தை குறிப்பதாக கருதுகின்றனர்.  

## படிமவியல்
கின் கொரசாத்பாத் தொல்லியல் களத்தில் கண்டெடுத்த மனிதத் தலையும், காளை உடலும், சிறகுகளுடன் கூடிய லம்மசு சிற்பம், பேரரசர் இரண்டாம் சர்கோனின் அரண்மனை, கிமு 8ம் நூற்றாண்டு, இலூவா அருங்காட்சியகம்]]  

மனிதத் தலையும், காளையின் உடலும், சிறகுகளும் கொண்ட லம்மசு சிற்பங்களின் உடலில் அழகிய மணிகள் செதுக்கப்பட்டுள்ளது.  

கிமு 3,0000 ஆண்டுகளுக்கு முன்னர், மனிதத் தலையும், இறகுகளுடன் கூடிய இது போன்ற சிற்பங்கள், பண்டைய அண்மை கிழக்கின் எப்லா இராச்சியத்தில் முதன்முதலாகக் கண்டெடுக்கப்பட்டதாக அகழாய்வுக் குறிப்புகள் கூறுகிறது. லம்மசு சிற்பங்கள் அசிரியர்களின் வீரத்தின் அடையாளமாக குறிக்கப்படுகிறது.  

அசிரியர்களின் அரண்மனை நுழைவாயில்களின் இருபுறங்களிலும் மற்றும் அரசவை மண்டபங்களிலும் லம்மசு சிற்பங்கள் காணப்படுகிறது.  

அருங்காட்சியகம்]]  

## படக்காட்சியகம்

## இதனையும் காண்க
- பாபிலோனின் சிங்கம்
- எஸ்தரின் நட்சத்திரம்
- பண்டைய அண்மை கிழக்கின் நகரங்கள்

## அடிக்குறிப்புகள்
# டெக்கேனால்



**டெக்கேனால்** *(Decanal)* என்பது C<sub>9</sub>H<sub>19</sub>CHO என்ற மூலக்கூற்று வாய்ப்பாடு கொண்ட ஒரு கரிமச் சேர்மம் ஆகும். பத்து கார்பன் அணுக்களால் ஆன ஒர் எளிய ஆல்டிகைடு சேர்மத்திற்கு இது உதாரணமாகும்.  

## தோற்றம்

டெக்கேனால் இயற்கையாகவே தோன்றுகிறது வாசனை திரவியங்கள் மற்றும் சுவையூட்டிகளில் இதைப் பயன்படுத்துகிறார்கள்  

ஆக்டனால், சிட்ரால் மற்றும் சினென்சால் ஆகியனவற்றுடன் சேர்ந்து டெக்கேனால் கிக்சிலியின் முக்கியமான பகுதிப்பொருளாகக் காணப்படுகிறது.  

புளித்த மாவின் நெடிக்கும் டெக்கேனால் ஒரு பகுதிப்பொருளாக உள்ளது .  

கொத்தமல்லி மூலிகையின் (கொரியண்டம் சாடிமம்) அத்தியாவசிய எண்ணெயிலும் பிரதானமான மூலப்பொருளாக (17%) டெக்கேனால் உள்ளது .  

## தயாரிப்பு

டெக்கேனால் ஆல்ககாலை ஆக்சிசனேற்றம் செய்து டெக்கேனாலைத் தயாரிக்க இயலும் .
# தார்தனெல்சு நீரிணை


சிவப்பாகவும் காட்டப்பட்டுள்ள துருக்கியின் நிலப்படம். இதில் மர்மரா கடல், ஏஜியன் கடல், மற்றும் கருங்கடலும் குறிக்கப்பட்டுள்ளன.]]  
. வலப்புற மேற்பகுதியில் உள்ளது மர்மரா கடல். இவ்விரு கடல்களுக்குமிடையே வடகிழக்கிலிருந்து தென்மேற்காக குறுகலாக அமைந்துள்ளதே தார்தனெல்சு நீரிணை. நீரிணையின் வட கடலோரமாக உள்ள நீளமான, குறுகிய மூவலந்தீவு *கெலிபோலி* எனப்படும் ஐரோப்பிய நிலப்பரப்பாகும். கீழுள்ள *திரோடு* என அழைக்கப்படும் மூவலந்தீவு ஆசிய நிலப்பரப்பாகும். திரோடு மூவலந்தீவில் *கனக்காலே* நகரம் தெரிகின்றது.]]  

**தார்தனெல்சு** (*Dardanelles*, (; , ), செவ்வியல் தொன்மைக்காலத்து **எல்லெசுபொன்ட்** (*Hellespont*)  
(; , *Hellespontos*, தமிழில் "எலியின் கடல்"), துருக்கியின் வடமேற்கிலுள்ள குறுகலான இயற்கை நீரிணை ஆகும். இது பன்னாட்டளவில் மிகவும் குறிப்பிடத்தக்க நீர்வழியாகும். இது ஐரோப்பா, ஆசியா கண்டங்களின் எல்லையில் அமைந்துள்ளது. ஆசிய துருக்கியையும் ஐரோப்பிய துருக்கியையும் பிரிக்கிறது. பன்னாட்டுக் கடற் போக்குவரத்தில் பயன்படுத்தப்படும் உலகின் மிகக் குறுகலான நீரிணைகளில் ஒன்றாக விளங்குகின்றது. இந்த நீரிணை மர்மரா கடலை ஏஜியன், நடுநிலக் கடல்களுடன் இணைக்கிறது. அதே சமயம் பொசுபோரசு வழியாக கருங்கடலுக்கும் வழியமைக்கிறது. தார்தனெல்சு 61 கி.மீ. (38 மைல்) நீளமும், 1.2 முதல் 6 கி.மீ. (0.75 முதல் 3.73 மைல்) அகலமும் உள்ளது. மிகுந்த ஆழப்பகுதி கனக்கலே நகரருகே இதன் மிகக் குறுகலான பகுதியில் 103 மீ (338 அடி) உள்ளது. சராசரியாக இதன் ஆழம் 55 மீ (180 அடி).  

இந்த நீரிணையின் வட பகுதியில் மக்கள் குடியேற்றம் குறிப்பிடும்படி இல்லை; ஆனால் தெற்கில் 110,000 மக்கள்தொகை கொண்ட கனக்கலே நகரம் உள்ளது.  

பொசுபோரசும், தார்தனெல்சும் கூட்டாக **துருக்கிய நீரிணைகள்** எனப்படுகின்றன.
# கிழக்கு திரேசு


யின் மர்மரா வலயத்திலுள்ள கிழக்கு திரேசு (நீலம்)]]  

**கிழக்கு திரேசு**, (*East Thrace*, *Eastern Thrace* (, அல்லது *திராக்கியா*; (*Trakya*, , *Anatoliki Thraki*; , *Iztochna Trakiya*), தென் ஐரோப்பாவிலுள்ள, திரேசு புவியியற் பகுதியின் கிழக்கிலுள்ள, தற்கால துருக்கி குடியரசின் அங்கமாகும். இது **துருக்கிய திரேசு** எனவும் **ஐரோப்பிய துருக்கி** எனவும் அறியப்படுகின்றது. துருக்கியின் நிலப்பரப்பில் 3% உள்ள இப்பகுதியில் துருக்கியின் 14% மக்கள்தொகை உள்ளது. துருக்கியின் மற்ற பகுதிகள் புவியியல்படி தென்மேற்கு ஆசியாவிலுள்ள அனத்தோலியாவில் உள்ளன. கிழக்கு திரேசு கடல் வணிகப் போக்குவரத்து மிக்கப் பகுதியில் உள்ளதால் வரலாற்றுச் சிறப்பு மிக்கதாக விளங்குகின்றது. இப்பகுதியில் உள்ள இரு குறுகலான நீரிணைகள் நடுநிலக்கடலையும் கருங்கடலையும் இணைக்கின்றன. இதனால் உருசியா, உக்ரைன், உருமேனியா, பல்காரியா, சியார்சியா நாட்டுக் கடற்படைகளுக்கு அணுக்கம் வழங்குவதால் போர்நிலை முதன்மையும் பெறுகின்றது.
# கொடியலூர் அகத்தீசுவரர் கோயில்


**கொடியலூர் அகத்தீசுவரர் கோயில்**, தமிழ்நாடு, திருவாரூர் மாவட்டம், நன்னிலம் வட்டத்தில் உள்ள சிவன் கோயிலாகும்.  

## கோயில் அமைப்பு
நுழைவாயிலைக் கடந்து உள்ளே செல்லும்போது விநாயகர், பலிபீடம், நந்தியைக் காணலாம். அடுத்து மூலவர் சன்னதிக்கு முன்பாக வலது புறம் எமதர்மராஜனும், இடது புறம் சனீஸ்வர பகவானும் உள்ளனர். மூலவராக அகஸ்தீஸ்வரர் உள்ளார். மூலவர் சன்னதிக்கு இடது புறம் ஆனந்தவல்லி சன்னதி உள்ளது. திருச்சுற்றில் விநாயகர், பாலசுப்பிரமணியன், விஜயலட்சுமி, சண்டிகேஸ்வரர், நவக்கிரகங்கள், பைரவர் ஆகியோரின் சன்னதிகள் உள்ளன. கோஷ்டத்தில் தட்சிணாமூர்த்தி உள்ளார்.  

## இறைவன், இறைவி
இக்கோயிலின் இறைவன் அகஸ்தீஸ்வரர், இறைவி ஆனந்தவல்லி.  

## சிறப்பு
சனீஸ்வர பகவானும், எமதர்மராஜாவும் பிறந்த தலமென்றும், அவர்கள் இங்கு வழிபட்டதாகவும் கூறப்படுகிறது.
# சரளா ராய்



**சரளா ராய்** *(Sarala Roy)* ( *சோரொலா ரே*) ஒரு கல்வியாளரும் சமூகப் பணியாளரும் ஆவார். இவர் கொல்கத்தாவில் உள்ள கோகலே நினைவுப் பள்ளியை நிறுவியதால் பெயர்பெற்றவர்.  

## வாழ்க்கை
இவர் பிரம்மஞானச் சீர்திருத்தவாதியாகிய துர்கா மோகன் தாஸின் மகளாவார். இவர் சதீஷ் ரஞ்சன் தாஸ், அபலா போஸ், சைலா பாலா தாசு ஆகியோரின் தங்கையாவார். இவர் சித்தரஞ்சன் தாஸ், இந்தியத் தலைமை நீதிபதியாகிய சுதி ரஞ்சன் தாஸ் ஆகியோரின் ஒன்றுவிட்ட தங்கையாவார். இப்போது வங்க தேசத்தில் அமைந்துள்ள டாக்கா நகரத் தெலிர்பாகு குசும்பத்தைச் சேர்ந்தவர். இவர் கொல்கத்தா மாநிலக் கல்லூரியின் முதல் இந்திய முதல்வராகிய பிரசன்ன குமார் ராய் என்பவரை மணந்தார்.  

## கல்வியாளர்

## அனைத்திந்திய மகளிர் கருத்தரங்கம்
# சுனிதி தேவி


**சுனிதி தேவி** *(Suniti Devi)* CIE (1864&ndash;1932) இந்தியாவைச் சேர்ந்த கோச்பீகார் மன்னராட்சிப் பகுதியின் மகாராணி ஆவார்.  

## இளமை
இவர் கொல்கத்தாவைச் சேர்ந்த பிரம்மஞான அவை சீர்திருத்தவாதி கேசவ் சந்திர சென்னின் மகளாவார்.  

## பணி

இவர் 1932 இல் இராஞ்சியில் திடீரென இறந்தார்.  

## தகைமைகள்
1887 - இந்தியப் பேரரசு ஆணை, இவரது கணவர் நிரிபேந்திர நாராயண் விக்டோரியா அரசி பொன்விழா ஆண்டில் கலந்து கொண்டபோது வழங்கப்பட்டது.  

## பெருமைகள்
கோச் பீகாரில் உள்ள சாலை ஒன்று * சுனிதி சாலை* என வழங்கப்படுகிறது
# கொழுப்பு ஆல்டிகைடு


**கொழுப்பு ஆல்டிகைடுகள்** *(Fatty aldehydes)* என்பவை திறந்த சங்கிலி வகை சேர்மங்களாகும். நீண்ட-சங்கிலி ஆல்டிகைடுகளான இவை மோனோ அல்லது ஒற்றை நிறைவுறா அல்லது பாலிநிறைவுறா சேர்மங்களாக இருக்கலாம். ஆக்டேனால், நோனேனால், டெக்கேனால், டோடெக்கேனால் அல்லது பன்னிருடெக்கேனால் உள்ளிட்ட ஆல்டிகைடுகள் கொழுப்பு ஆல்டிகைடுகள் வகையைச் சேர்ந்தவையாகும். ஆல்க்கேன்களை அடிப்படையாகக் கொண்டு கொழுப்பு ஆல்டிகைடுகளுக்கான பெயரிடல் முறை வருவிக்கப்படுகிறது. ஆல்டிகைடு குழுவுடன் ’ஆல்’ என்ற விகுதி சேர்க்கப்பட்டு இவற்றினுடைய பெயர் அடையாளப்படுத்தப்படுகிறது.  
## தோற்றம்
பல்வேறு சிட்ரசு வகை பழங்களின் அத்தியாவசிய எண்ணெய்கள் போன்ற பல இயற்கை பொருட்களில் கொழுப்பு ஆல்டிகைடுகள் என்பவை இயற்கைப் பகுதிப்பொருள்களாகும். ஆரஞ்சு பழத்தோலில் ஒரு கூறாக டெக்கேனால் கானப்படுகிறது. பலவகையான பூச்சி இனங்கள் சுரக்கும் பிரமோன்களில் கொழுப்பு ஆல்டிகைடு காணப்படுகிறது. இவை தவிர பாலூட்டிகளின் இதயத் தசைகளிலும் கொழுப்பு ஆல்டிகைடுகள் காணப்படுகின்றன.  
## தயாரிப்பு
தாமிர-துத்தநாக வினையூக்கிகளைப் பயன்படுத்தி கொழுப்பு ஆல்ககால்களை ஐதரசன் நீக்கல்வினைக்கு உட்படுத்தி கொழுப்பு ஆல்டிகைடுகளைத் தயாரிக்கிறார்கள். ஆல்க்கீன்களிலிருந்து ஆக்சோ செயல்முறை மூலமாக கொழுப்பு ஆல்டிகைடுகளை பெருமளவில் தயாரிக்கிறார்கள்.  
## பயன்கள்
ஐதரோபார்மைலேற்றம் வழியாக ஆக்சோ செயல்முறையில் பெருமளவில் தயாரிக்கப்படும் கொழுப்பு ஆல்டிகைடுகள் நேரடியாக கொழுப்பு ஆல்ககால்கள் தயாரிக்கப் பயன்படுத்தப்படுகின்றன. வாசனைத் திரவியங்கள் தயாரிப்பில் பல கொழுப்பு ஆல்டிகைடுகள் நறுமணப்பொருளாகப் பயன்படுத்தப்படுகின்றன. பிரெஞ்சு நாட்டவரான கோகோ சேனல் அறிமுகப்படுத்திய முதலாவது வாசனைத் திரவியத்தின் குறிப்பீட்ட ஒரு மணமாக 2-மெத்திலன்டெக்கேனால் இருந்தது ஓர் உதாரணமாகும். உணவுப்பொருட்கள் மற்றும் நறுமணப் பொருள்கள் தயாரிப்பில் பயன்படுத்தப்படும் இனிப்பான டெக்கேனால் முறையே நறுமணப்பொருளாகவும் வாசனைத்திரவியமாகும் பயன்படுத்தப்படுகிறது. மற்றும் இது ஆரஞ்சுப் பழத்தோலின் வாசனையையும் நினைவூட்டுகிறது .
# ஏ. ஆர். சீனிவாசன்


**ஆ. இரா. சீனிவாசன்** (பிறப்பு: ஏப்ரல் 8, 1933) ஓர் இந்திய மேடை நாடக நடிகர், தொலைக்காட்சி நாடக நடிகர் மற்றும் திரைப்பட நடிகராவார்.  

## இளமைக்காலம்
இவர் 1933 ஏப்ரல் மாதம் 8ஆம் நாள் சென்னையில் பிறந்தார். இவரின் தந்தை ஏ. எஸ். இராமமூர்த்தி மற்றும் தாயார் ஏ. ஆர். சரஸ்வதி.  

ஏ. ஆர். எஸ் வழக்கறிஞருக்கான சட்டக்கல்வி பயின்றவர். பிலிப்ஸ் நிறுவனத்தில் சிலகாலம் பணியாற்றியவர் மற்றும் துடுப்பாட்ட வீரராவார். இவர் சீ ஹாக்ஸ் (Sea Hawks) என்ற கழகத்துக்காகவும், தென்சென்னை மண்டலத்துக்காகவும் விளையாடியுள்ளார்.  

## நாடகத்துறை
தமிழ் நாடகவியலாளரும் திரைப்பட நடிகருமான ஒய்.ஜி. பார்த்தசாரதியால் 1964 இல் மேடைநாடகத்துறைக்கு வந்தார். ஏ. ஆர். எஸ். ஒய் ஜி பியின் யுனெடெட் ஆர்டிஸ்ட் அசோசியேசன் அமைப்பில் இணைந்து ஐம்பதாண்டுகளுக்கும் மேல் பணியாற்றியவர். வாணி கலா மந்திர், ஜெய் தியேட்டர் நிறுவனங்களின் நாடகங்களிலும் நடித்துள்ளார். பதினேழு நாடகங்களை இயக்கியுள்ளார். வெர்டிக்ட், இன்வஸ்ட்மெண்ட் அன்லிமிட்டட், அண்டர் செகரட்டரி, கண்ணன் வந்தான், மெழுகு பொம்மைகள், சுஜாதா, பாமினி, சுபேதார் சுதர்சனம் ஆகிய நாடகங்கள் இவர் நடித்த நாடகங்களுள் குறிப்பிடத்தக்கன.  

## திரைத்துறை
1964இல் ராமன் பரசுராமன் என்னும் தெலுங்கு மொழிப்படத்தில் அறிமுகப்படுத்தப்பட்டார். நூறுக்கும் மேற்பட்ட திரைப்படங்களில் நடித்துள்ளார். அவற்றுள் ஏறத்தாழ 27 படங்களில் காவல்துறை அதிகாரியாக நடித்துள்ளார். பல படங்களில் கிறித்துவப் பாதிரியாராகவும் நடித்துள்ளார்.  

## தொலைக்காட்சி நாடகத்துறை
1980இல் சென்னை தொலைக்காட்சி நிலையம் தொடங்கப்பட்ட நாளிலிருந்து தொலைக்காட்சி நாடகங்களிலும் ஆவணப்படங்களிலும் நடித்துவந்துள்ளார். விஜய் தொலைக்காட்சியில் ஒளிபரப்பான அவள் தொடரிலும், கலைஞர் தொலைக்காட்சியில் ஒளிபரப்பான சூர்யபுத்திரி தொடரிலும் நடித்துள்ளார்  

## விருதுகள்
நடிப்புத்துறையில் பொன்விழா (ஐம்பதாண்டுகள்) கண்ட ஏ ஆர் எஸ் தமிழக அரசின் கலைமாமணி விருதினைப் பெற்றவர். 2005ஆம் ஆண்டு நாடக அகாடமி வழங்கும் நாடகரத்னா விருதினைப் பெற்றவர். மேடைநாடகத்துறையில் நடிகராய் வழங்கிய பங்களிப்பிற்காக 2011 ஆம் ஆண்டு நடுவணரசின் சங்கீத நாடக புரஸ்கார் விருதையும் பெற்றிருக்கிறார்.  

## படப்பட்டியல் (முழுமையற்றது)

1. பூந்தளிர் 1979
1. ரங்கா 1982
1. நான் மகான் அல்ல 1984
1. நாயகன் 1987
1. சட்டத்தின் திறப்பு விழா 1989
1. வாட்ச்மேன் வடிவேலு 1994
# ஆக்டேனால்



**ஆக்டேனால்** *(Octanal)* என்பது CH<sub>3</sub>(CH<sub>2</sub>)<sub>6</sub>CHO அல்லது C<sub>8</sub>H<sub>16</sub>O என்ற மூலக்கூற்று வாய்ப்பாடு கொண்ட ஒரு கரிமச் சேர்மம் ஆகும். நிறமற்ற ஆல்டிகைடான இச்சேர்மம் பழத்தின் நறுமணத்துடன் காணப்படுகிறது. சிட்ரசு வகை சாறுகளில் இது இயற்கையாகத் தோன்றுகிறது. உணவுத் தொழிற்சாலைகளிலும் வாசனைத் திரவியங்கள் தயாரிப்புத் தொழிலிலும் ஆக்டேனாலை வர்த்தக முறை நறுமனமூட்டியாகப் பயன்படுத்துகிறார்கள். எப்டீனை ஐதரோபார்மைலேற்றம் செய்வதன் மூலமும், 1-ஆக்டேனாலை ஐதரசன் நீக்கவினையில் ஈடுபடுத்தியும் பொதுவாக ஆக்டேனாலைத் தயாரிப்பார்கள்.  

கேப்ரைலிக் ஆல்டிகைடு அல்லது ஆல்டிகைடு சி-8 என்றும் கூட ஆக்டேனாலை அடையாளப்படுத்துகிறார்கள்.
# திரேசு

, கிரேக்க, துருக்கி நாடுகளின் அங்கமாக உள்ளது.]]  
. ரோடோப் மலைகள் சிறப்பாகக் காட்டப்பட்டுள்ளன.]]  

**திரேசு** (*Thrace*,, : *Thráke*; ; *Trakiya*, ) ஐரோப்பாவின் தென்கிழக்கிலுள்ள வரலாற்றுச் சிறப்புடைய புவியியற் பகுதி ஆகும். இதனைச் சூழ வடக்கில் பால்கன் மலைகளும் தெற்கில் ரோடோப் மலைகளும் ஏஜியன் கடலும், கிழக்கில் கருங்கடலும் மர்மரா கடலும் உள்ளன. இப்பகுதிகள் தற்காலத்தில் தென்கிழக்கு பல்காரியா, வடகிழக்கு கிரேக்கம், மற்றும் துருக்கியின் ஐரோப்பிய நிலப்பகுதியாக உள்ளன. இங்கிருந்த திரேசியர்கள் பண்டைக்கால இந்தோ ஐரோப்பிய மக்கள் ஆவர். திரேசியர்கள் ஐரோப்பாவின் நடு, கிழக்கு, தென்கிழக்கு பகுதிகளில் வாழ்ந்திருந்தனர்.  

## பண்டை வரலாறு
திரேசின் மக்கள் தங்களை எவ்வாறாகவும் குறிப்பிட்டுக் கொள்ளவில்லை. இருப்பினும் இவர்களை திரேசியர்கள் என்றும் இப்பகுதியை திரேசு என்றும் கிரேக்கர்களே பெயரிட்டனர். திரேசியர்கள் பல பழங்குடி குழுக்களாக பிரிந்திருந்தனர். திரேசிய வீரர்கள் பெர்சிய படையில் பயன்படுத்தப்பட்டதாக அறியப்படுகிறது. அடுத்திருந்த நாட்டு அரசர் அலெக்சாந்தரின் படையில் பங்கேற்று தார்தனெல்சு நீரிணையைக் கடந்து பாரசீகப் பேரரசுடன் போரிட்டனர்.  

திரேசியர்கள் பலவாறாகப் பிரிந்திருந்தமையால் ஓர் அரசியலமைப்பைக் கொண்டிருக்கவில்லை. மலை மக்களாகிய திரேசியர்கள் இயல்பான போர்வீரர்களாக இருந்தனர். சமவெளிப் பகுதிகளில் வாழ்ந்திருந்த திரேசியக் குழுக்கள் அமைதியை விரும்பினர்.  

அலெக்சாந்தர் திரேசைக் கைப்பற்றியிருந்தார். பின்னர் இது விடுதலை பெற்றது. பல முயற்சிகளுக்குப் பிறகு மீண்டும் பொ.யு 46இல் குளோடியசு காலத்தில் உரோமானியர்களால் கைப்பற்றப்பட்டனர். உரோமானியர் ஆட்சியில் இது மாகாணமாகவும், பின்னர் நான்கு மாநிலங்களாகவும் பிரிக்கப்பட்டது. இறுதியில், பேரரசு அழிபட்டநிலையில் ஆயிரமாண்டுகளுக்கு சண்டைகளையும் ஆக்கிரமிப்புகளையும் திரேசு எதிர்கொண்டது. இதன் பின்னர் திரேசு என்றுமே தன்னாட்சி பெற்றதில்லை.
# சுவிரா ஜெய்ஸ்வால்

**சுவிரா ஜெய்ஸ்வால்** (Suvira Jaiswal) என்பவர் இந்திய வரலாற்றாளர். பழங்கால இந்தியாவின் சமூக வரலாற்றை ஆய்வு செய்தவர். இந்தியாவில் சாதிய முறை உருவான வரலாற்றையும் இந்து மதக் கடவுள்கள் பற்றியும் ஆராய்ச்சி செய்துள்ளார்.  

## படிப்பும் பட்டமும் பணிகளும்

அலகாபாத் பல்கலைக் கழகத்தில் பயின்று வரலாறு பாடத்தில் முதுகலைப் பட்டம் பெற்றார். ராம் சரண் சர்மா என்ற வரலாற்று அறிஞரின் கீழ் ஆய்வு செய்து முனைவர் பட்டம் பெற்றார்.  

1962 இல் பாட்னா பல்கலைக் கழகத்தில் பேராசியர் பணியில் சேர்ந்தார். சவகர்லால் நேரு பல்கலைக் கழக்த்தில் 1971 முதல் 1991 வரை பேராசிரியராக இருந்தார். 2007 இல் இந்திய வரலாறு பேரவையில் தலைவராகத் தேர்ந்தெடுக்கப் பட்டார்.
# த மெக்


**த மெக்** (***The Meg***) என்பது 2018 ஆண்டைய அதிரடி அறிபுனைவு திகில் திரைப்படமாகும். அமெரிக்க அறிவியல் புனைவு எழுத்தாளரான ஸ்டீவ் அல்டென் எழுதி 1997இல் வெளியான மெக்: எ நாவல் ஆஃப் டீப் டெரர் என்ற புதினத்தை அடிப்படையாகக் கொண்டு டீன் ஜார்ஜாரஸ், ஜான் ஹோபர் மற்றும் எரிக் ஹோயர் ஆகியோர் எழுத, ஜான் டர்டெல்டூப் இயக்கிய திரைப்படம் இதுவாகும். இப்படத்தில் ஜேசன் ஸ்டேதம், லீ பிங்கிங்கிங், ரெய்ன் வில்சன், ரூபி ரோஸ், வின்ஸ்டன் சாவ் மற்றும் கிளிஃப் கர்டிஸ் ஆகிய நட்சத்திரங்கள் நடித்துள்ளனர். படத்தில் 75 அடி நீள உடலுள்ள மெகலோடன் சுறா கடற்பகுதியில் மனிதர்களை விரட்டி வேட்டையாடுவதாக காட்டப்பட்டுள்ளது. இப்படம் அமெரிக்க-சீன கூட்டுத் தயாரிப்பில், இரு நாடுகளிலும் 2018 ஆகத்து 10 இல், ரியல் டி 3 டி, டால்பி சினிமா, மற்றும் ஐமேக்ஸ் ஆகியவற்றில் வெளியிடப்பட உள்ளது. இப்படத்தின் தமிழ் மொழியாக்கப்படமானது **தி மெக் ஆழ்கடல் அரக்கன்** என்ற பெயரில் வெளியாக உள்ளது.  

## அனுமானம்
பல கோடி ஆண்டுகளுக்கு முன்னர் பசிபிக் பெருங்கடலை ஆண்டு வந்து தற்பொது அழிந்துவிட்டதாக கருதப்படும் ‘மெகலோடன்’ என்ற 75 அடி நீள உடலைக் கொண்ட சுறா மீண்டும் சீனக் கடற்கரையிலிருந்து சுமார் நூறு மைல்கள் தொலைவில், தட்டுப்படுகிறது. அது பலரை வேட்டையாடும் நிலையில் அதை எதிர்கொள்ளும் ஜோனாஸ் டெய்லர் (ஜேசன் ஸ்டேதம்) என்ற அமெரிக்கக் கடற்படை அதிகாரி தன் குழுவினரைக் காக்க ஈடுபடும் ஆழ்கடல் சாகசங்களே படத்துக்கு அடிப்படையாக உள்ளது.  

## நடிகர்கள்

- ஜோனஸ் டெய்லராக ஜேசன் ஸ்டேதம்
- சுய்ன் ஜாங்காக லி பிங்கிங்
- ஜாக் மோரிசாக ரெயின் வில்சன்
- ஜாக்க்ஸ் ஹெர்ட்டாக ரூபி ரோஸ்
- டாக்டர் மைவே ஜாங்காக வின்ஸ்டன் சாவ்
- ஜேம்ஸ் "மேக்" மேக்ராக்ட்சாக கிளிஃப் கர்டிஸ்
- டி.ஜே.வாக பேஜ் கென்னடி
- செலஸ்டெ சிங்கராக ஜெசிகா மெக்னியே
- தி வாலாக ஓல்ஃபூர் டேர்ரி ஓலஃப்ஸன்
- டாக்டர் ஹெலராக ரொபர்ட் டெய்லர்
- மீயிங்காக ஷிய்யா சோபியா காய்
- டோஷியாக மோஷி ஒக்கா
- டி ஆஞ்சலோவாக ராப் கிபா-வில்லியம்ஸ்
- மார்க்சாக டவாண்டா மரிமோமோ

## தயாரிப்பு
இந்த புத்தக உரிமையை முதலில் 1997 ஆம் ஆண்டு டிஸ்னியால் வாங்கப்பட்டது, இருப்பினும் 2015 காலகட்டத்தில் உரிமையானது வார்னர் பிரதர்சுக்கு கைமாறியது. அந்த ஆண்டு சூன் மாதத்தில், எலி ரோத்துடன் இயக்கத்துக்கான பேச்சுவார்த்தை நடத்தப்பட்டதாகக் கூறப்பட்டது, இறுதியாக படத்தின் இயக்கமானது ஜோன் டர்டெல்டூப்பிடம் வந்து சேர்ந்தது.  

நியூசிலாந்தின், மேற்கு ஆக்லாண்டில், 2016 அக்டோபர் 13 அன்று படத்தின் முதன்மைப் படப்பிடிப்பு துவங்கியது. 2017 சனவரி 11 அன்று முதன்மைப் படப்பிடிப்பு முடிவடைந்தது.  

## வெளியீடு
த மெக் படமானது சீனாவில் கிராவிட்டி பிக்சர்சாலும்</span> அமெரிக்காவில் வார்னர் புரோசால் 2018 மார்ச் 2இல் வெளியிடப்படவுள்ளதாக இருந்தது. வார்னர் பிரதர்ஸ் பிக்சர்ஸ் மற்றும் சீனாவின் கிராவிட்டி பிக்சர்ஸ் நிறுவனங்கள் சீனாவில் 2018 ஆம் ஆண்டு சீன புத்தாண்டின்போது படத்தை வெளியிடுவதாக தெரிவித்தன. 2018 மார்ச் 2இல் வருவதாக எதிர்பார்க்கப்பட்ட ஆண்டு விடுமுறை நாட்கள் இரண்டு வாரங்களுக்கு முன்னதாக 2018 பெப்ரவரி 16இல் துவங்கியது. இதனால் த மெக் படத்தின் வெளியீடு 2018 ஆகத்து 10க்கு தள்ளிப்போடப்பட்டது. படத்தின் அதிகாரப்பூர்வ முன்னோட்டமானது யூடியூப்பில் 2018 ஏப்ரல் 9, அன்று வெளியிடப்பட்டது.
# கம்பினாசு


**கம்பினாசு** (*Campinas*, , *சமவெளி* அல்லது *புல்வெளி*) பிரேசிலின் தென்கிழக்கு வட்டாரத்தில் சாவோ பாவுலோ மாநிலத்திலுள்ள ஓர் நகராட்சி. 2010 ஆண்டுக் கணக்கெடுப்பின்படி, நகரத்தின் மக்கள்தொகை 1,080,999, இது பிரேசிலின் 14வது மக்கள்தொகை மிக்க நகரமாக விளங்குகின்றது. சாவோ பாவுலோ மாநிலத்தில் மூன்றாவது மக்கள்தொகை மிக்க நகராட்சியாக உள்ளது. பெருநகர் பகுதி, கம்பினாசு பெருநகர வட்டாரம், இருபது நகராட்சிகளை உள்ளடக்கியது; இதன் மக்கள்தொகை 3,656,363. இதன் பரப்பளவு 795,697 சதுர கிலோமீட்டர்கள் (307,220 சதுர மைல்கள்).  

இந்த நகரம் சாவோ பாவுலோ நகரிலிருந்து ஏறத்தாழ 90 கி.மீ. (56 மைல்) தொலைவில் உள்ளது.
# மித்தானி இராச்சியம்



**மித்தானி இராச்சியம்** (கிமு 1475 - 1275) (**Mitanni**) (;  
தற்கால வடக்கு சிரியா, மற்றும் தென்கிழக்கு அனதோலியாவின் பிரதேசங்களை கிமு 1475 முதல் கிமு 1275 முடிய ஆண்ட, இந்திய-ஐரோப்பிய மொழிகளில் ஒன்றான உரியன் மொழி பேசியவர்கள் ஆவார். மித்தானி இராச்சியத்தின் தலைநகரம் *வாசுகன்னி* ஆகும்.  

மித்தானியர்கள் இட்டைட்டு பேரரசின் அமோரிட்டு நகரத்தை வீழ்த்தி, மெசொப்பொத்தேமியாவில் மித்தானி இராச்சியத்தை கிமு 1475ல் நிறுவினர்.  

மெசொப்பொத்தேமியாவில் மித்தானியர்கள் பழைய அசிரியப் பேரரசுக்கும், மத்திய அசிரியப் பேரரசுக்கும் இடையே பெரும் வெற்றிடத்தை ஏற்படுத்தி தங்கள் இராச்சியத்தை நிறுவியவர்கள்.  

துவக்கத்தில் எகிப்தின் 18வது வம்ச ஆட்சிக்கும், மித்தானியர்களுக்கும் கடும் பகை இருந்தது. இட்டைட்டுப் பேரரசின் ஆதிக்கத்தால், தங்களை காத்துக் கொள்ள மித்தானியர்களும், எகிப்தியர்களும் உடன்படிக்கை செய்துகொண்டனர்.  

மித்தானியர்கள் யூப்ரடீஸ் - டைகிரீஸ் ஆறுகளுக்கு மேற்புறப் பகுதிகளை கிமு 1475 முதல் 1275 முடிய ஆண்டனர். 1275ல் மித்தானி இராச்சியம் இட்டைடுகள் மற்றும் அசிரியர்களின் தொடர் தாக்குதல்களால் 1275ல் மித்தானி இராச்சியம் வீழ்ச்சியடைந்தது. பின்னர் மத்திய அசிரியப் பேரரசில் மித்தானி ஒரு மாகாணமாக விளங்கியது.  

## மித்தானி இராச்சிய ஆட்சியாளர்கள்
| ஆட்சியாளர்கள் | ஆட்சிக் காலம் | குறிப்புகள் |
| --- | --- | --- |
| கீர்த்தர் | கிமு 1500 |  |
| முதலாம் சுத்தர்னா | கீர்தரின் மகன் |  |
| பரசாதாதர் | கீர்த்தரின் |  |
| சௌசதத்தர் | அசூர் நகரத்தை வெற்றி கொண்டவன் |  |
| முதலாம் ஆர்ததமன் | எகிப்திய பார்வோன்களுடன் உடன்படிக்கை செய்தல் |  |
| இரண்டாம் சௌசதத்தர் | தன் மகள் எகிப்திய பார்வோனுக்கு மணமுடித்தல் |  |
| அர்தசுமாரன் | இரண்டாம் சௌசதத்தரின் மகன் |  |
| துஷ்ராத்தன் | கிமு 1350 |  |
| இரண்டாம் அர்தசுமாரன் | இட்டைட்டுக்களுடன் போர் ஒப்பந்தம் செய்தல் |  |
| மூன்றாம் சுத்தார்னன் |  |  |
| சட்டிவாசன் அல்லது குருதிவாசன் | மித்தானி இராச்சியம், இட்டைட்டு பேரரசின் கீழ் சிற்றரசு ஆதல் |  |
| சத்துவாரன் | அசிரியப் பேரரசில் மித்தானி சிற்றரசு ஆதல் |  |
| வாசசத்தன் | சத்துவாரனின் மகன் |  |
| இரண்டாம் சத்துவாரன் | அசிரியர்கள் மித்தானி இராச்சியத்தை கைப்பற்றும் போது இருந்த இறுதி அரசன் | } |

## இதனையும் காண்க
- ஹுரியத் மக்கள்
- அக்காடியப் பேரரசு
- இட்டைட்டு பேரரசு
- பண்டைய அசிரியா
- பழைய அசிரியப் பேரரசு
- மத்திய அசிரியப் பேரரசு
- புது அசிரியப் பேரரசு
- புது பாபிலோனியப் பேரரசு

## அடிக்குறிப்புகள்
# தமிழ் உயர்கல்வி வரலாறு

**தமிழ் உயர்கல்வி வரலாறு** என்பது முறைசார்ந்த உயர்கல்வியில் தமிழ் இடம்பெற்றதைக் குறிப்பது ஆகும்.  

## வரலாறு
### தமிழ்ச் சங்கங்களின் முயற்சிகள்
பிரித்தானியர் காலத்தில் முறையான பள்ளிப்படிப்பு உருவாகி அது வளர்வதற்கு முன்பு தமிழகத்தில் திண்ணைப் பள்ளிக்கூடங்கள் வழியாகவே தமிழ் கற்பிக்கப்பட்டது. மேற்கொண்டு தமிழை ஆழமாக படிக்கவேண்டுமானால் கவிராயர்களிடம் மாணாக்கராக சேர்ந்தே கற்கவேண்டி இருந்தது. அதற்காக கவிராயர்கள் உள்ள ஊருக்குச் சென்று அவர்களுடன் ஆண்டுக் கணக்கில் தங்கி தமிழ் கற்கும் சூழல் இருந்தது. தமிழ்நாட்டுக்கு முறையான பள்ளிப் படிப்பானது 1831இல் பிரித்தானியர் ஆட்சிக் காலத்தில் அறிமுகமானது. அப்போது பள்ளியில் தமிழ் கற்பிக்க தேவைப்பட்ட ஆசிரியர்களுக்கு கவிராயர்கள் அளிக்கும் சான்றைக் கொண்டு நியமிக்கப்பட்டனர். காரணம் தமிழைக் கற்பிக்க முறையான கல்லூரிப் படிப்பும், கல்லூரிச் சான்றுகளும் இல்லாத நிலையே அப்போது நிலவியது ஆகும்.  

1901 செப்டம்பர் 14 இல் மதுரைத் தமிழ்ச் சங்கம் துவக்கப்பட்டபிறகு தமிழ்ப் புலவருக்கான பண்டித‍த் தேர்வை அச்சங்கம் முதலில் தொடங்கியது. அதில் *பிரவேசம்*, *பாலபண்டிதம்*, *பண்டிதம்* என்னும் மூன்று தேர்வுகள் நடத்தப்பட்டு பட்டங்கள் வழங்கப்பட்டன. இதற்கடுத்து திருநெல்வேலியில் தொடங்கப்பட்ட தென்னிந்தியத் தமிழ்ச் சங்கம் தமிழ்ப்புலவர் தேர்வை நடத்தத் தொடங்கியது. இந்தச் சங்கம் *சங்க நூற் சிறப்புப் புலவர்*, *கப்பியச் சிறப்புப் புலவர்*, *சமய நூற் சிறப்புப் புலவர்*, *நீதி நூற் சிறப்புப் புலவர்* என்னும் நான்குவகை சிறப்புப் புலவர் தேர்வுகளை நடத்தியது. இந்த இரண்டு இடங்களிலும் தேர்வுக்கு வருபவர்கள் நூல்பட்டியலைப் பெற்று அவர்கள் தங்கள் சொந்த முயற்சியிலேயே படிக்கவேண்டிய சூழல் நிலவியது. இவை கல்லூரி, வகுப்பறை போன்ற ஏற்பாடுகளைச் சொய்து கொள்ளாமல் தேர்ச்சியை மதிப்பிட்டு பட்டம் தரும் பணியை மட்டும் செய்தன. இதனால் இவை நடத்திய தேர்வுகளும் தந்த பட்டங்களும் பல்கலைக்கழக ஏற்பு பெறாதவையாக இருந்தன.  

### கலப்புப்பாடம்
சென்னைப் பல்கலைக்கழகம் தமிழ்ப் புலமைக்கான வித்துவான் தேர்வை 1910இல் நடத்த‍த் தொடங்கியது. அங்கு தமிழும் சமசுகிருதமும் கலந்த மூவகைப் பாடத்திட்டங்கள் கடைபிடிக்கப்பட்டன. வித்துவான் (2அ, 2ஆ, 2இ) என மூன்றுவிதமான பட்டங்கள் தரப்பட்டன. தமிழ் மட்டும் கற்பிக்கப்படும் சூழல் எந்தக் கல்லூரியிலும், இல்லாத நிலையே இருந்த‍து.  

### தனித்தமிழ்க் கல்வி
அச்சமயம் திருவையாறு அரசர் கல்லூரியில் சென்னைப் பல்கலைக் கழகம் மேற்குறிப்பிட்டவிதமான சமசுகிருதத்துக்கு முக்கியத்துவம் அளிக்கும் வித்வான் படிப்பைத் துவக்கியது. இந்தக் கல்லூரி மாவட்டக் கழகத்தின் கட்டுப்பாட்டில் இருந்துவந்தது. இந்நிலையில் 1923இல் மாவட்டக் கழகத் தலைவராக நீதிக்கட்சித் தலைவர் ஏ. டி. பன்னீர் செல்வம் பொறுப்புக்கு வந்தார். அவரின் நிர்வாகத்தின்கீழ் திருவையாறு கல்லூரி வந்தது. இதன்பிறகு திருவையாறு கல்லூரியில் தனித்தமிழ் படிப்பைத் துவக்க வேண்டுமென்ற முனைப்பில் பல தடைகளைத் தாண்டி, முதன்முதலில் தனித்தமிழ் படிப்பானது வித்வான் (2ஈ) என்ற பெயரில் அளிக்கப்பட்டது. இந்தப் பட்டம் 1972இல் தமிழ் புலவர் என மாற்றம்பெற்றது.
# தவாங் மடாலயம்


**தவாங் மடாலயம்** (*Tawang Monastery*) என்பது இந்திய ஒன்றியத்தின், அருணாச்சலப் பிரதேசத்தின், தவாங் மாவட்டத்தின், தவாங் நகரில் உள்ள ஒரு பௌத்த மடாலயமாகும். இந்த பௌத்தமடாலயமானது இந்தியாவிலேயே மிகப் பெரியது. உலகின் மிகப்பெரிய பௌத்தமடாலயமான திபெத்தின் லாசாவில் பொட்டலா அரண்மனை மடாலயத்துக்கு அடுத்து இரண்டாவது பெரிய மடாலயம் ஆகும். இது தவாங் ஆற்றின் பள்ளத்தாக்கில், இதே பெயரிலான சிறிய நகருக்கு அருகில், அருணாச்சலப் பிரதேசத்தின் வடமேற்குப் பகுதியில்,  திபெத்திய மற்றும் பூட்டான் எல்லைகளுக்கு அருகாமையில் உள்ளது.  

தவாங் மடாலயமானது திபெத்தியில் **கோல்டன் நாம்கே லாட்ஸே** என அழைக்கப்படுகிறது., இது "விண்ணுலகின் சொர்க்கம்" என மொழிபெயர்க்கப்படுகிறது. இதை 5வது தலாய் லாமாவின் விருப்பத்திற்கு இணங்க. மெரிக் லாமா 1680-1681இல் நிறுவினார்.   இது மகாயான பௌத்த மதத்தின் கெலுக் பாடசாலைக்கு சொந்தமானது, மேலும் பிரித்தானிய ஆட்சிக் காலத்திலும் லாசாவின் டிரெபங் மடாலயத்தில் சமய உறவு தொடர்ந்து இருந்துவந்தது.  

மடாலயம் மூன்றடு உயரப் பிரிவுகளாக உள்ளது.  இது 925 அடி (282 மீ) நீள மதிற்சுவரால் சூழப்பட்டுள்ளது. இந்த வளாகத்தில் 65 குடியிருப்பு கட்டிடங்கள் உள்ளன. மடாலய நூலகத்தில் பழங்காலத்திய மதிப்புமிக்க சமய நூல்கள் உள்ளன.  

## அமைவிடம்

இந்த மடாலயமானது மலை உச்சிக்கு அருகில் சுமார் 10,000 அடி உயரத்தில்,   பனி-மூடிய மலைகள் மற்றும் ஊசியிலையுள்ள காடுகளோடு தவாங் ஆற்றுப் பள்ளத்தாக்கிலிருந்து காட்சியளிக்கிறது. அதன் தெற்கு மற்றும் மேற்குப் பகுதிகளின் ஓரத்தில், நீரோடைகளால் உருவான செங்குத்தான பள்ளத்தாக்குகளோடு, வடக்கில் ஒரு கிளைக் குன்றும்,  கிழக்கில் ஒரு  சரிவான தரைப் பாதையையும் கொண்டுள்ளது. மடாலயத்தின் பெயரைக் கொண்ட அருகில் உள்ள தவாங் நகரானது, சாலை, தொடர்வண்டி, வானூர்தி சேவைகள் மூலமாக நன்கு இணைக்கப்பட்டுள்ளது. அருகிலுள்ள தொடருந்து நிலையம்   280 கி.மீ (170 மைல்) தொலைவில் உள்ள பாலுக் பாங் தொடருந்து நிலையம் ஆகும். 350 கிலோமீட்டர் தொலைவில் உள்ள தேஜ்பூர் விமான நிலையம் அருகில் உள்ள விமான நிலையம் ஆகும்.
# பய்சுன்னிசா சவுதுராணி



** நவாப் பேகம் பய்சுன்னிசா சவுதுராணி** *(Nawab Begum Faizunnesa Choudhurani)* (1834–1903) ஓம்னாபாத் பச்சிம்காவோன் பகுதியின் நிலக்கிழார் ஆவார். இது இன்றைய வங்கதேசத்தில் காமில்லா மாவட்டத்தில் உள்ளது. இவர் பெண்கல்வி, சமூகச் சிக்கல்களின் பரப்புரைகளுக்காகப் பெயர்பெற்றவர். இவரது சமூகப் பணிகளுக்காக, 1889 இல் அரசி விக்டோரியா பய்சுன்னிசாவுக்கு நவாப் பட்டத்தை வழங்கினார். தெற்காசியாவில் முதலில் நவாப் பட்டம் பெற்ற முதல் பெண்மணி இவரேயாவார்.  

இவரது கல்வி, இலக்கியப் பணிகள் 1857 படைவீர்ர் (சிப்பாய்) கிளர்ச்சிக்குப் பிந்தைய காலத்தவையாகும். அப்போது இந்திய முசுலீம் மக்கள் முழுமையாக குடியேற்ற அரசான பிரித்தானியரின் கொடுமைக்குள்ளாகி அடிமைபட்டு உழன்றனர். பிறரிடம் இருந்து பெரிதும் பாகுபடுத்தப்பட்டனர். இந்தப் பண்பாட்டுச் சூழலில் பய்சுன்னிசா பல பெண்களுக்கான பள்ளிகளை நிறுவினார். குறிப்பாக, இவர் தனது நூலாகிய ரூப்ஜாலால் காப்பியத்தில் ஒரு முசுலீம் தலைவனைப் படைத்து எதிர்காலத்துக்கான நம்பிக்கையையும் தன்னம்பிக்கையும் ஊட்டி முசுலீம் சமுதாயத்தை துன்பத்தில் இருந்தும் அறியாமை வலையில் இருந்தும் மீட்டெடுத்தார் எனலாம்.  

இவர் பெண்கல்விப் போராளி; கொடையாளர்; முனைவுமிக்க சமூகப் பணியாளர்.  

## இளமையும் பின்னணியும்

சவுதுராணி காமில்லா மாவட்ட இலக்சம் சேர்ந்த பச்சிம்காவொனில் பிறந்தார். இது இன்றைய வங்கதேசத்தில் உள்ளது. பய்சுன்னிசா முகத்திரையணிந்த மரபுவழி முசுலீம் குடும்பத்தில் பிறந்தவர்ரிவர் முறைசார் கல்வி பயிலவில்லை; ஆனால் ஓய்வு நேரத்தில் தனது நூலகத்தில் தானே கல்வி கற்றார். இவர் அரபு, பாரசீகம், சமற்கிருதம், வங்கமொழி ஆகியற்றில் சிறந்த புலமை பெற்றார். இவர் 1860 இல் அருகாமையில் நிலக்கிழாராக இருந்து தூரத்து உறவினரான மகம்மது காசியை இரண்டாம் மனைவியானார். ஆனால் இவர் இருபெண்களுக்குத் தாயாகிய பிறகு, இருவரும் மணவிலக்கு பெற்றதால் இவர் மீண்டும் தன் பெற்றோரின் குடும்பத்தில் வாழலானார்.  

## வாழ்க்கைப்பணியும் கொடையும்
# தீபோ கூர்த்துவா


**தீபோ கூர்த்துவா** (*Thibaut Nicolas Marc Courtois*, பிறப்பு: 11 மே 1992) பெல்சியத்தைச் சேர்ந்த தொழில்முறைக் காற்பந்தாட்ட வீரர் ஆவார். இவர் பெல்சியத் தேசிய அணி, மற்றும் இங்கிலாந்தின் செல்சீ அணி ஆகியவற்றில் கோல்காப்பாளராக விளையாடுகிறார்.  

2011 அக்டோபர் முதல் பன்னாட்டுப் போட்டிகளில் பங்கேற்று வருகிறார். 2014 உலகக்கோப்பை காற்பந்து, யூரோ 2016, 2018 உலகக்கோப்பை காற்பந்து ஆகிய போட்டிகளில் பெல்சிய அணியில் கோல்காப்பாளராக விளையாடினார். 2018 உலகக்கோப்பை காற்பந்து போட்டிகளில் சிறந்த கோல்பாப்பாளருக்கான தங்கக் கையுறை விருதைப் பெற்றுக் கொண்டார்.  

## பன்னாட்டுப் பங்களிப்புகள்

| பெல்ஜியம் |  |  |
| --- | --- | --- |
| 2011 | 1 | 0 |
| 2012 | 6 | 0 |
| 2013 | 7 | 0 |
| 2014 | 13 | 0 |
| 2015 | 6 | 0 |
| 2016 | 14 | 0 |
| 2017 | 8 | 0 |
| 2018 | 10 | 0 |

## விருதுகள்
**அத்லெடிகோ மாட்ரிட்**  
- லா லீகா: 2013–14
- கோபா டெல் ரே: 2012–13
- யூஈஎஃப்ஏ யூரோப்பா கூட்டிணைவு: 2011–12
- யூஈஎஃப்ஏ உன்னதக் கோப்பை: 2012
- யூஈஎஃப்ஏ வாகையர் கூட்டிணைவு இரண்டாவது: 2013–14

**செல்சீ**  
- எஃப் ஏ கோப்பை: 2017–18
- கால்பந்து கூட்டிணைவுக் கோப்பை: 2014–15

**பெல்ஜியம்**  
- உலகக்கோப்பை காற்பந்து மூன்றாம் இடம்: 2018
# சி. எஸ். அமுதன்



**சி. எஸ். அமுதன்** (*C S Amudhan*) இந்தியத் திரைப்பட இயக்குநர் மற்றும் பாடலாசிரியர் ஆவார். 1977 ஆம் ஆண்டு சூலை மாதம் 19 ஆம் தேதியன்று இவர் பிறந்தார். மின்னலே (2001) திரைப்படத்தின் மூலம் பாடலாசிரியராக அமுதன் சினிமாவில் அறிமுகமானார். இப்படத்தில் "மேடி மேடி" என்ற பாடலை இவர் எழுதினார். இவர் தமிழ் படம் மற்றும் தமிழ் படம் 2.0 ஆகிய திரைப்படங்களை இயக்கியதன் மூலம் பரவலாக அறியப்படுகிறார்.  

## திரைத்துறை

### இயக்குநராக
| 2010 | தமிழ் படம் (திரைப்படம்) | தமிழ் |  |
| --- | --- | --- | --- |
| 2016 | ரெண்டாவது படம் | தமிழ் | வெளிவரவில்லை |
| 2018 | தமிழ் படம் 2.0 (திரைப்படம்) | தமிழ் | } |

### பாடலாசிரியராக
| 2001 | மின்னலே (திரைப்படம்) | "மேடி மேடி" | ஹாரிஸ் ஜயராஜ் |  |
| --- | --- | --- | --- | --- |
| 2010 | தமிழ் படம் (திரைப்படம்) | ஓ மகசியா | கண்னன் |  |
| 2014 | அனேகன் (திரைப்படம்) | யோலோ | ஹாரிஸ் ஜயராஜ் |  |
| 2018 | தமிழ் படம் 2.0 (திரைப்படம்) | எவடா உன்ன பெத்தா | கண்னன் | } |
# இரியூக்கியூ தீவுகள்

தீவிற்கு தென்மேற்கே அமைந்துள்ளன.]]  
**இரியூக்கியூ தீவுகள்** (, அல்லது **நான்செய் தீவுகள்** (, கியூசூவிற்கும் சீனக் குடியரசுக்கும் இடையிலான சப்பானி தீவுகள். இங்குள்ள மக்கள் இரியூக்கியூ மக்கள் எனப்படுகின்றனர்.  

## வரலாறு
14ஆம் நூற்றாண்டில் இத்தீவுகளில் ஆண்டு வந்தது. திறை கட்டும் அரசாட்சியாக சீனப் பேரரசுடன் இருந்து வந்தது.  

17ஆம் நூற்றாண்டின் துவக்கத்தில் இந்த அரசாட்சி சப்பானுடன் திறை செலுத்தும் நாடாக இணைந்தது. preserving as usual the independence of the kingdom and its rulers.  

### காலக்கோடு
- **1314**: நான்சன், சூசன், ஒக்கூசன் இராச்சியங்கள் நிறுவப்படல்

- **1429**: இரியூக்கியூ இராச்சியம் நிறுவப்பட்டது

- **1609**: சத்சூமா இராச்சியத்தால் இரியூக்கியூ இராச்சியம் தாக்கப்பட்டது

- **1872**: புதிய இரியூக்கியூ கொற்றம் நிறுவப்பட்டது, 1872-1879

- **1879**: ஓக்கினாவா மாகாணம் நிறுவப்படல்

## பண்பாடு
இத்தீவு மக்களால் கராத்தே கண்டுபிடிக்கப்பட்டது; குறிப்பாக ஒக்கினாவா மாகாணத்தில்.
# வடக்கின் மெருகூட்டப்பட்ட கருப்பு மட்பாண்டப் பண்பாடு



**வடக்கின் மெருகூட்டப்பட்ட கருப்பு மட்பாண்டப் பண்பாடு** (**Northern Black Polished Ware culture**) (சுருக்கப் பெயர்: **NBPW** or **NBP**) கருப்பு மற்றும் சிவப்பு மட்பாண்டப் பண்பாடு மற்றும் சாம்பல் வண்ண ஓவியம் தீட்டப்பட்ட மட்பாண்டப் பண்பாடு காலத்திற்கு பின்னர் இந்தியத் துணைக்கண்டத்தின் வடமேற்கிலும், வட இந்தியா மற்றும் மத்திய இந்தியாவிலும் இரும்புக் காலத்தின் இறுதியில் கிமு 700 - 200க்கும் இடைப்பட்ட காலத்தில் செழித்திருந்த நகரப் பண்பாட்டுக் காலமாகும்.  

பிந்தைய வேதகாலத்தின் துவக்கத்தில் கிமு 700 முதல் துவங்கிய வடக்கின் மெருகூட்டப்பட்ட கருப்பு மட்பாண்டப் பண்பாடு, கிமு 500 - 300 காலங்களில் உச்சத்தில் இருந்தது. இக்காலகட்டத்தில் வட இந்தியாவில் ஹரியங்கா வம்சத்தின் மகத நாடு உள்ளிட்ட 16 நகர மகாஜனபத அரசுகள் எழுச்சி கொண்டது.  

## மேலோட்டப் பார்வை
, உத்தரப் பிரதேசம், இந்தியா]]  
500 - 400-க்கும் முற்பட்ட காலத்தில் உத்தரப் பிரதேசத்தின் கௌசாம்பி மற்றும் ராஜ்காட்டில் கிடைத்த பானை ஓடுகள்]]  

வடக்கின் மெருகூட்டப்பட்ட கருப்பு மட்பாண்டப் பண்பாட்டுக் காலத்திய கலைப்பொருட்கள் பெயருக்கு ஏற்றவாறு கலைநயத்துடன் இருந்தது. இப்பண்பாட்டுக் காலத்தில் சிந்து சமவெளி நாகரீகத்தின் வீழ்ச்சிக்குப் பின்னர் தெற்காசியாவில் நகர அரசுகள் தோன்றியது.  

சுட்ட செங்கற்கள், கோட்டைகள் மற்றும் அரண்மனைகள் மற்றும் பொதுக் கட்டுமானத்திற்கு பயன்படுத்தப்பட்டது. கட்டிடப் பணி, போர்க்கருவிகள், நகையணிகள் உற்பத்தி பெருகியதால் நகரப்புறங்களில் மக்கள்தொகை பெருகியதுடன் தச்சு வேலை, கொல்லு வேலை மற்றும் கைவினைக் கலைஞர்களின் கூட்டம் நகரங்களில் பெருகியது.  

இப்பண்பாட்டுக் காலத்தில் விலங்குகளின் தந்தம் மற்றும் சங்குகளில் நவரத்தினக்கற்கள் பதித்த வேலைப்பாடுகளுடன் கூடிய கலைப்பொருட்கள், அளவைக் கருவிகள், கரோஷ்டி மற்றும் பிராமி எழுத்துக்களுடன் கூடிய முத்திரையிடப்பட்ட நாணயங்கள் மற்றும் அரசாங்க முத்திரைகள் வெளியிடப்பட்டது.  

இப்பண்பாட்டுக் காலத்தில் அரிசி, நவதானியம், மக்காச்சோளத்தில் செய்த உணவுப்பொருட்கள் மக்களின் முக்கிய உணவானது. தொல்லியல் அறிஞர்கள் *ஜியோப்பிரி சாமுவேல்* மற்றும் *டிம் ஹோப்கின்ஸ்* ஆகியவர்களின் கூற்றின்படி, மத்திய கங்கைச் சமவெளிப் பகுதிகள், வடக்கின் மெருகூட்டப்பட்ட கருப்பு மட்பாண்டப் பண்பாட்டின் மையமாக விளங்கியது அறியமுடிகிறது.  

## தொல்லியல் களங்கள்
குறிப்பிடத்தக்க வடக்கின் மெருகூட்டப்பட்ட கருப்பு மட்பாண்டப் பண்பாட்டுத் தொல்லியல் களங்களில் சில மகாஜனபத நகர இராச்சியங்களுடன் தொடர்புடையவைகள். அவைகள்:  
- சார்சதா (பண்டைய காந்தார நாட்டின் புஷ்கலாவதி மற்றும் தட்சசீலம்), பாகிஸ்தான்.
- தில்லி அல்லது பண்டைய இந்திரப்பிரஸ்தம்
- தற்கால உத்திரப் பிரதேச மாநிலத்தின் அத்தினாபுரம், மதுரா, காம்பில்யம், அயோத்தி, சிராவஸ்தி, கௌசாம்பி, வாரணாசி
- தற்கால பிகார் மாநிலத்தின் வைசாலி, ராஜகிரகம், பாடலிபுத்திரம் மற்றும் அங்க நாட்டின் தலைநகரம் சம்பா
- தற்கால மத்தியப் பிரதேச மாநிலத்தின் உஜ்ஜைன் மற்றும் விதிஷா
- தற்கால மேற்கு வங்காளம் மற்றும் வங்காளதேசத்தில் உள்ள தொல்லியல் களங்களான மகாஸ்தான்கர், சந்திரகேதுகர், வாரி-படேஷ்வர், பன்கர் மற்றும் மங்கல்கோட்

## இதனையும் காணக
- சிந்துவெளி நாகரிகம்
- மெஹெர்கர்
- சாம்பல் வண்ண ஓவியம் தீட்டப்பட்ட மட்பாண்டப் பண்பாடு
- காவி நிற மட்பாண்டப் பண்பாடு
- கருப்பு மற்றும் சிவப்பு மட்பாண்டப் பண்பாடு
- சாம்பல் வண்ண ஓவியம் தீட்டப்பட்ட மட்பாண்டப் பண்பாடு
- காந்தார கல்லறை பண்பாடு
- கல்லறை எச் கலாச்சாரம்
- செப்புக் குவியல் பண்பாடு
- சிந்துவெளி நாகரிகத்தின் தொல்லியல் களங்கள்
# காம்பிளி ஆறு


**காம்பிலி ஆறு** என்பது தமிழ்நாட்டின் திருப்பூர் மாவட்டம் பல்லடம் அருகே உள்ளே அனுப்பட்டி என்ற இடத்தில் துவங்கி ஈரோடு மாவட்டம் மயிலரங்கம் எனும் இடத்தில் அமராவதி ஆற்றோடு கலக்கும் ஒரு காட்டாறாகும். இதன் நீளம் சுமார் 70 கி.மீ. பெரு மழைக்காலங்களில் நதி போன்றும் மற்ற நேரங்களில் வறண்ட ஓடையாகவும் காட்சி தரும். இது செல்லும் வழியில் பல தடுப்பணைகள் கட்டப்பட்டு நீர் சேமிக்கும் முயற்சிகள் நடந்துகொண்டுள்ளன. முழுமையாக மீட்டெடுக்கவும் பல்வேறு ஆலோசனைகளும் முன்வைக்கப்பட்டுள்ளன.  

இந்த ஆற்றின் குறுக்கே திருப்பூர் மாவட்டம் காங்கயம் வட்டம் வெள்ளகோவிலை அடுத்த உத்தமபாளையத்தில் வட்டமலைக்கரை ஓடை அணை அமைந்துள்ளது. இந்த அணையின் மூலம் 6,043 ஏக்கர் நிலங்கள் பாசன வசதி பெறுகின்றன.
# கார்பன் மோனோபாசுபைடு

**கார்பன் மோனோபாசுபைடு** *(Carbon monophosphide)* CP என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதனுடைய மூலக்கூற்று எடை42.984 ஆகும்.  

தனிமவரிசை அட்டவணையின் 15 ஆவது குழுவில் இடம்பெற்றுள்ள நிக்டோகென்கள் எனப்படும் நைட்ரசன் குடும்பத்தின் சேர்மமாக கார்பன் மோனோபாசுபைடு அறியப்படுகிறது. உறவுமுறையில் சால்கோகெனிக் இனத்தை ஒத்த சேர்மங்களைப் போல நிக்டோகெனிக் சேர்மங்களும் கருதப்படுகின்றன.  

ஒவ்வொரு ஈரணுவிலும் உள்ள பெரிய அணுக்களின் நிறை வேறுபாடுகள் தவிர கார்பன் மோனோபாசுபைடு, கார்பன் நைட்ரைடு இரண்டும் இரட்டை அடிமட்டநிலை ஆற்றல் அமைப்பு கொண்ட முழுமையடையாத திறந்த இணைதிறன் கூடு இனங்களாகும். ஆனால், கார்பன் மோனோசல்பைடு, கார்பன் மோனாக்சைடு இரண்டும் அடிமட்ட ஆற்றல் நிலையில் முழுமையடைந்த மூடிய இணைதிறன் கூடு இனங்களாகும்.  

கார்பன் மோனோபாசுபைடின் எளிய ஈரணு தனியுறுப்பு 1990 ஆம் ஆண்டு விண்மீன்சூழ் மண்டலத்தில் இருந்த ஐ.ஆர்.சி +10216 என்ற விண்மீனில் கண்டறியப்பட்டது. ஐ.ஆர்.ஏ.எம் 30 மீட்டர் வானொலி அதிர்வெண் தொலைநோக்கி வழியாக 10 சுழற்சி கோடுகளை உற்றுநோக்கி பொருத்தி இந்த அடையாளம் உருவாக்கப்பட்டது